रूट ने कहा, 'लंबे समय से इस फॉरमैट में भारत काफी मजबूत टीम है। वे जब पिछली बार यहां आए थे तो उन्होंने वनडे सीरीज जीती थी। मुझे पता है कि जिस टीम के खिलाफ हम खेले थे उससे ये टीम काफी अलग है लेकिन हम कहां खड़े हैं ये देखने का ये शानदार मौका है।' उन्होंने कहा, 'वनडे फॉरमैट में हमने कुछ मजबूत क्रिकेट खेला है और भारत दुनिया की बेस्ट वनडे टीमों में से एक है। हमने हाल के समय में जिन चुनौतियों का सामना किया वे उससे अलग चुनौती पेश करेंगे लेकिन हमें पता है कि अगर हम अपनी क्षमता के अनुसार खेलते हैं, सीखना और सुधार जारी रखते हैं तो हमारे खिलाफ खेलना आसान नहीं होगा खासकर घरेलू मैदान पर।'